Belgi handtekinn í tengslum við morðið á Masood
Belgíska lögreglan hefur handteikið karlmann sem sakaður er um að hafa aðstoðað við skipulagningu morðsins á Ahmad Shah Masood, helsta andstæðingi talibanastjórnarinnar í Afganistans, að því er segir í frétt Reuters. Lögregla handtókn Amor ben Mohamed Sliti vegna kæru um fals og meinsæri eftir að hann var framseldur frá Hollandi, að því er talsmaður saksóknara greindi frá. Sliti, 43 ára, var eftirlýstur í Belgíu í tengslum við rannsókn á fölsuðum vegabréfum sem ku hafa verið notuð af tveimur morðingjum Masoods, sem þóttust vera belgískir blaðamenn en sprengdu sig í loft upp þar sem þeir voru að taka viðtal við Masood í september sl. Sliti, sem er belgískur ríkisborgari af túnískum uppruna, var handtekinn af hollensku lögreglunni á Schiphol-flugvelli á þriðjudag við komuna frá Teheran í Íran. Hann var svo framseldur til Belgíu í gær. Sliti fór sjálfviljugur til Evrópu eftir að hafa verið haldið í fangelsi í Teheran ásamt öðrum útlendingum sem handteknir voru þegar þeir komu til Írans frá Pakistan. Hann var ásamt öðrum útlendingum grunaður um að hafa barist við hlið talibana.
Belgíska lögreglan hefur handteikið karlmann sem sakaður er um að hafa aðstoðað við skipulagningu morðsins á Ahmad Shah Masood, helsta andstæðingi talibanastjórnarinnar í Afganistans.
Lögregla handtókn Amor ben Mohamed Sliti vegna kæru um fals og meinsæri.
Sliti var eftirlýstur í Belgíu í tengslum við rannsókn á fölsuðum vegabréfum sem ku hafa verið notuð af tveimur morðingjum Masoods.